Zoo aventură cu învățătură de Maria Petrescu

Maria Petrescu își începe volumul de scriere pentru copii așa:

În grădina mea e o adunătură,

Zoo aventură cu învățătură.

Și aici a concentrat tot periplul temei, povața. O armată întreagă de animale, și păsări și flori, și gâze, sunt ca la o paradă, fiecare să își arate abilitățile, personalizate, ca la o adevărată competiție. Ursulețul cântă sonete, rândunica Rica dă lecții de dans, ciobănescul Max este mare campion la exerciți de rotiri, Rița Vulpița dă lecții de vioară, și lista poate continua. Însoțite de desene sugestive, poeziile sunt adevărate cadre desprinse din povești.

Cu măiestrie, din respect și dragoste față de copii și scriere, dar și pentru personaje, poeta sădește în inimile florilor noaste, copiii, grija față de animale, păsări, flori, mediul înconjurător, cu gingășie, sensibilitate și spirit educațional. Ciupercuța Cocuța este prietena melcului Luca. Rândunica Rica neîntrecută în construirea cuibului, aduce în poezie respectul față de mame și grija lor față de puișori. Domnul Cocoș Roco nu lipsește din ogradă, cu creasta și ținuta lui impunătoare, alături de gânsacul Burlacul. Iar,

Curajoasă tare, Găinușa Pușa,

Va zbura spre stele, iute ca țepușa!

Ehei, ce mai personaje și ce echipe minunate se fac cu, și din prietenie… Gâza Buburuza, cântă și dansează lângă motanul Tano, care se simte deranjat din somnul de frumusețe. Ursulețul Pufi învață literele și uite-așa o întreagă lume minunată găsim aici. Decorurile sunt pe măsura descrierii în versuri, că citind, te cuprinde nostalgia și dorul de copilărie, de lumea poveștilor, ea copilăria rămânând raiul existenței fiecăruia dintre noi.

Doina Bârcă

Contents